سووده‌كانی به‌ پێ ڕۆیشتن ته‌نها له‌ ڕاپۆرتێكی بچوكدا ناتوانرێت كۆبكرێته‌وه‌، به‌ڵام ده‌توانرێت به‌شێك له‌ سووده‌ سه‌ره‌كیه‌كانی ڕوونبكرێته‌وه‌ و باسی لێوه‌ بكرێت له‌ڕووی ته‌ندروستیه‌وه‌ و كاریگه‌ره‌ ئیجابیه‌كانی له‌سه‌ر له‌ش و مێشك و ده‌روون.
سووده‌كانی به‌پێ ڕۆیشتنی ڕۆژانه‌:
*ڕێ كردنی ڕۆژانه‌ ده‌بێته‌ هۆی چالاككردنی سوڕی خوێن و گواستنه‌وه‌ی بۆ به‌شه‌كانی له‌ش به‌ یه‌كسانی.
*ئاستی به‌رگری له‌ش به‌رزده‌كاته‌وه‌ دژی نه‌خۆشیه‌ به‌ربڵاوه‌كان وه‌ك ئه‌نفلۆنزا و كۆكه‌.
*له‌كاتی ڕۆیشتندا ته‌واوی ماسولكه‌كانی له‌ش ده‌جوڵێت و واده‌كات به‌هێزتر و به‌تواناتر بن.
*ڕۆیشتن به‌ ڕۆژ ده‌بێته‌ هۆی مژینی ڤیتامین دی بۆ له‌ش له‌ تیشكی خۆره‌وه‌، ئه‌مه‌ش ڤیتامینیه‌كی پێویسته‌ بۆ له‌ش و ته‌ندروستی ئێسك و ماسولكه‌كان.
*توێژینه‌وه‌كان جه‌خت له‌وه‌ده‌كه‌نه‌وه‌ كه‌ ڕۆیشتن ده‌بێته‌ هۆی توندكردنه‌وه‌ی ماسولكه‌كانی ورگ و توانه‌وه‌ی چه‌وری كۆبۆوه‌ و كێش داده‌به‌زێنێت.
*بۆ خانمان وه‌رزشی ڕۆیشتن ڕۆژانه‌ ده‌بێته‌ هۆی ئه‌وه‌ی ئه‌گه‌ری تووشبوونیان به‌ نه‌خۆشیه‌كانی شێرپه‌نجه‌ی مه‌مك كه‌م ببێته‌وه‌.
*كاریگه‌ری ئیجابی له‌سه‌ر مێشك هه‌یه‌ و له‌ بیركردنه‌وه‌ی سلبی ڕزگارده‌كات، چونكه‌ هه‌وا و ئۆكسجین باشتر هه‌ڵده‌مژیت، له‌لایه‌كی دیكه‌وه‌ ده‌بێته‌ هۆی كه‌متر تووشی له‌بیرچوونه‌وه‌ ده‌بیت.
*پێست له‌ زوو چرچبوون ده‌پارێزێت، له‌هه‌مانكاتدا له‌شی خۆت به‌هێز ده‌كات و ڕێگانادات زوو نیشانه‌كانی پیری تێدا ده‌ربكه‌وێت.
*به‌گشتی یارمه‌تیت ده‌دات كه‌ كێش كه‌م بێته‌وه‌ و ڕزگار بێت له‌ قه‌ڵه‌وی و كالۆری له‌ش ده‌سوتێنێت، له‌هه‌مانكاتدا ته‌واوی له‌ش به‌هێز و چالاك ده‌كات.